Diskusjon:Skiensvassdraget

message: Bildet er ikke fra Skiensvassdraget, men fra Skienselva, den delen av elva som i blant også kalles Porsgrunnselva. Dette bør endres på.
replies: text: Skienselva utgjør den nederste delen av Skiensvassdraget, og bildet burde dermed være relevant. — H. E. Straume 5. des 2005 kl.08:19 (UTC)
Bildet er fra Porsgrunnselva...... Skiensvassdraget er et feil og konstruert begrep som ikke finnes,og må byttes ut med Telemarksvassdraget. Skienselva er forøvrig opprinnelig en betegnelse på vassdraget nord for Skien fra Hjellevannet til Nordsjø, inklusive fossefallene. Selve navnet på elva ga i sin tid navnet til Byen Scheen eller Skidan, som betyr elva som deler seg.  Langesundfjorden het det fra Langesund til Langbrygge i Skien. Se forøvrig artikkel på Navnestriden Skienselva/Porsgrunnselva som helt klart legger debatten død for å diskutere videre. Bedre en det kan det ikke sies, og historisk dokumentert. 
I forhold til det gamle havnedistrikt, er det naturlig å bruke begrepet Porsgrunnselva fra Frierfjorden til Waterloo ved Menstadbrua, hvor også fyrlykta sto i tidligere tider.Og bruke Telemarkvassdraget om hele strekningen.
(( Bruker:Lars Iver Larsen)) 10 juni 2007 kl 23:40

message: Usikker på hva som er innarbeidet navn, og antar at Vinje-Tokke er brukt rent beskrivende altså ikke som egennavn. Bør klargjøres! --Vennlig hilsen Erik d.y. 7. nov. 2018 kl. 15:24 (CET)
NVE Atlas bruker «Vest-vassdraget» om elvestrengen gjennom Kviteseidvatnet, gjennom Bandak, Totak og Songavatnet, og helt fra vannskillet mot Suldalsvassdraget på Hardangervidda. --Vennlig hilsen Erik d.y. 7. nov. 2018 kl. 15:38 (CET)
replies: text: Ja, NVE bruker Vest-vassdraget, og faktisk om strengen helt fra Ulefoss, altså til og med Eidselva. (Sånn jeg forstår det vil man da regne Eidselva som hovedelv i Vest-vassdraget.) Det er også den oppfatningen jeg alltid har hatt av navnet. Jeg kom forresten på å søke på Tokke-Vinje-vassdraget (bytta om navna), og det ga en del flere treff, men likevel godt under halvparten av det Vest-vassdraget gir. Jeg syns uansett at vi i beskrivelsen av vassdrag aller helst bør følge det som NVE definerer. NVE er jo tross alt en slags form for myndighet når det gjelder dette, og det er de som har fagfolkene. Hva som eventuelt er beskrevet i andre bøker bør være underordnet, og selvfølgelig er det greit å ta med historiske navn. Jeg syns derfor også at vi bør bytte til at «Øst-vassdraget» er hovedgrenen, men at vi også nevner de brukte kallenavnene på det. I det hele tatt syns jeg framstillingen som antyder at hovedvassdraget kun eksisterer opp til Norsjø er litt merkelig. Det antatt opplagte er at den delen av vassdraget som har størst vannføring regnes som hovedgrenen helt fram til der vannet så smått pipler opp av bakken.

text: Jeg har prøvd å sette meg inn i vassdragsnumrene for de forskjellige del-vassdragene og elvene og sånt, og jeg har forstått litt av systemet, men kan likevel på ingen måte si at jeg har knekt koden. Men om man følger systemet så virker i hvert fall Leirkup å være en sideelv på hovedvassdraget, mens Falkumelva kan virke som er et sidevassdrag med nedbørfelt 016.AZ. Vest-vassdraget har nedbørfelt 016.BZ, mens Bøelva har nedbørfelt 016.CZ. Noe nedbørfelt 016.DZ eksisterer ikke, mens 016.EZ gjelder for Heddøla-Hjartdøla. Videre finnes nedbørfelt 016.LZ for Bjønna og 016.MZ for Groto. Siste seksjon i hovedgrenen er 016.N, men det finnes ikke definert noe eget nedbørfelt for den. Nå er jo vassdrag og nedbørfelt ikke akkurat den samme tingen, men det virker som om NVE har definert et nedbørfelt til hvert (side)vassdrag, og da kan man bruke det som pekepinn. I vassdragsnumrene slutter alltid nedbørfeltene på Z, sånn jeg har klart å tolke det så langt i hvert fall.

text: Så sånn jeg har prøvd å sette det sammen så har Skiensvassdraget følgende sidevassdrag definert av NVE: (bokstaven fra vassdragsnummeret i parentes)

text: * Falkumelva (A)

text: * Vest-vassdraget (B)

text: * Bøelva (C)

text: * Heddøla-Hjartdøla (E)

text: * Bjønna (L)

text: * Groto (M)

text: Jeg har ikke funnet ut av om det finnes sidevassdrag til sidevassdragene igjen, men utfra antall bokstaver i enkelte av vassdragsnumrene i rutene på kartet så er det opplagt at det gjør det.

text: Akkurat hvordan vi bør ordne artikler om vassdrag er jeg ikke helt sikker på, men å ta utgangspunkt i dataene som er lett tilgjengelige (men ikke alltid like forståelige) fra NVE syns jeg er en grei start. I hvert fall syns jeg framstillingen i denne artikkelen er ganske forvirrende. Bergenga (diskusjon) 7. nov. 2018 kl. 17:56 (CET)
replies: text: :Bra gjennomgang! Dersom det er andre navn i bruk ifølge litteraturen bør det nevnes i teksten. Dersom det ikke er spor av betegnelsen Vinje-Tokke eller Tokke-Vinje i skriftlige kilder kan vi sløyfe det som navn/betegnelse, men la det fremgå av beskrivelsen. Vennlig hilsen Erik d.y. 7. nov. 2018 kl. 19:52 (CET)
replies: text: ::Da forstår jeg det som at du mener det er greit å endre strukturen på vassdraget i artikkelen til den som NVE har definert. Jeg vil gjerne gjøre det, men jeg vil vente litt, både fordi jeg vil prøve å finne en best mulig måte å forklare/strukturere det på, men også for å kvalitetssikre enda litt bedre at jeg har forstått opplegget riktig. Jeg føler at det vil være en fordel om jeg klarer å forstå systemet fullt ut. Dessuten må jeg prøve å finne en måte å gi gode referanser til det på. Nå må man jo inn i enten NVE Atlas eller REGINE for å finne ting enkeltvis, uten mulighet for direktelenker. I mellomtiden mens jeg tenker på det jobber jeg videre med ting relatert til Telemarkskanalen, som jo var det som gjorde at jeg begynte å se på vassdraget i utgangspunktet. Bergenga (diskusjon) 7. nov. 2018 kl. 22:00 (CET)
replies: text: :::Referanse til NVE Atlas tror jeg må være ganske generell pga grensesnitt, altså «NVE Atlas, elvenett, lest 7. november 2018». Mulig at det er noe standardoppsett (mal), kanskje spørre Bruker:Geanixx som er ganske rutinert med slike oppsett. --Vennlig hilsen Erik d.y. 7. nov. 2018 kl. 22:46 (CET)
replies: text: ::::Til det siste først: For ref til NVE Atlas bør malen NVE Atlas brukes. Direktelenker til enkeltopplysninger i NVE Atlas er ikke mulig, men ved å angi hvilke kartlag som er aktive (som for eksempel her) bør det likevel være relativt greit for de fleste å finne igjen informasjonen. Når det gjelder hovedtemaet for denne tråden, «Vest-vassdraget vs Vinje-Tokke», så er det ikke samme ting, ettersom uttrykket Tokke-Vinje-vassdraget bare brukes om den øverste delen av Vest-vassdraget, altså elva Tokke med sideelver. Vest-vassdraget burde kanskje heller blitt kalt Eidselv-vassdraget, etter hovedelva, men som Bergenga er inne på så er det greit å følge NVE, som er fagmyndigheten her, så «Vest-vassdraget» er greit nok. (I parentes bemerket så bruker NVE Atlas ofte navneformer som avviker fra Kartverkets, og i disse tilfellene er det Kartverket som er bestemmende.) Mvh Geanixx (diskusjon) 8. nov. 2018 kl. 10:35 (CET)
replies: text: :::::Dersom Eidselv-vassdraget også brukes som navn bør det nevnes i teksten. Vennlig hilsen Erik d.y. 8. nov. 2018 kl. 12:38 (CET)
replies: text: ::::::@Erik den yngre: Så vidt jeg vet brukes det ikke, dette var bare en (klossete formulert) tanke fra min side om hva vassdraget «normalt» ville hett. Problemet er at vassdraget som munner ut ved Ulefoss ikke har noe navn i alminnelig bruk, og ikke noe navn registrert hos Kartverket/SSR. Et alternativ til «Vest-vassdraget» kan være «Vest-Telemarkvassdraget», som jeg ser har blitt brukt et par steder i SNL og noen få andre steder. Mvh Geanixx (diskusjon) 8. nov. 2018 kl. 17:52 (CET)
replies: text: :::::::Utmerket. Da er det meste oppklart. Vennlig hilsen Erik d.y. 8. nov. 2018 kl. 19:02 (CET)
replies: text: ::::::::Jeg ville kanskje helst lenket direkte til kartvisning for de ulike databasene som man kan hente fram i NVE Atlas, for jeg syns NVE Atlas blir for tungt og tregt. Da mener jeg altså de man finner i NVE Kartkatalog, sånn som Innsjødatabase, Nedbørfelt REGINE og Elvenett ELVIS. Men siden den malen allerede finnes så er det jo ingen grunn til å gjøre det noe mer komplisert enn det. (Det er kanskje bare jeg som syns NVE Atlas blir litt i overkant treg på min over seks år gamle PC.)

text: ::::::::I går funket ikke lenka, men i dag fikk jeg igjen tak i den innføringa i oppbyggingen av vassdragsnummer som jeg la til grunn for mitt forsøk på å definere sidevassdragene i går. Innføringa kan lese her. Er det noen som klarer å tolke den bedre enn meg? Jeg er åpen for å endre tolkning hvis det er godt nok begrunnet. Bergenga (diskusjon) 8. nov. 2018 kl. 22:44 (CET)
thread_title:  Vest-vassdraget vs Vinje-Tokke 

message: Jeg har nettopp endret 1 ekstern(e) lenke(r) i artikkelen Skiensvassdraget. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20150908050147/http://www.nve.no/no/Vann-og-vassdrag/Lengste-dypeste-storste-/Elver-med-storst-nedborsfelt/ til http://www.nve.no/no/Vann-og-vassdrag/Lengste-dypeste-storste-/Elver-med-storst-nedborsfelt/
Med hilsen—InternetArchiveBot (Rapporter feil) 8. jan. 2022 kl. 09:41 (CET)
thread_title:  Endret eksterne lenker